Author: GAPO
Last saved by: kovacova
Company: Gomez-Acebo & Pombo

Návrh

Komuniké

Vláda Slovenskej republiky na zasadnutí dňa ...................... prerokovala a vzala na vedomie Správu z kontroly plnenia úloh z uznesení vlády SR splatných v I. štvrťroku 2002, so zameraním na uznesenia vlády SR týkajúce sa riešenia nedostatkov v zariadeniach  sociálnych služieb, v zariadeniach ministerstva vnútra, ministerstva spravodlivosti v nadväznosti na zabránenie mučenia a neľudského, či ponižujúceho zaobchádzania alebo trestania (CPT).

	Kontrolu vykonal Úrad vlády SR v spolupráci so zamestnancami útvarov kontroly ministerstiev v súlade s uznesením vlády SR č. 1208/2001, ktorým bolo schválené Zameranie kontrolnej činnosti ÚV SR na I. polrok 2002. 

Cieľom kontroly bolo zistiť plnenie úloh z uznesení vlády splatných v období január – marec 2002 a úloh z uznesení vlády, týkajúcich sa riešenia nedostatkov uvedených v Správe vypracovanej Európskym výborom na zabránenie mučenia a neľudského, či ponižujúceho zaobchádzania alebo trestania (CPT) v pôsobnosti kontrolovaných ministerstiev. Subjektmi kontroly boli v Ministerstvo spravodlivosti SR, Ministerstvo vnútra SR, Ministerstvo práce, sociálnych vecí  a  rodiny SR  a  Ministerstvo zdravotníctva SR a vybrané zariadenia v pôsobnosti kontrolovaných ministerstiev. V prípade zistených nedostatkov zabezpečiť prijatie opatrení na ich odstránenie. 

Správa z kontroly v časti A. obsahuje stav plnenia úloh uznesení vlády splatných         v I. štvrťroku 2002. Zo 729 termínovaných úloh splatných v kontrolovanom období sa nesplnilo 16 úloh (2,2 %). Podiel netermínovaných úloh z celkového počtu uložených úloh predstavuje takmer 71 %.

Súhrnné výsledky kontroly v časti B. správy preukazujú, že úlohy z uznesení vlády nadväzujúce na Správu CPT kontrolované subjekty v zásade splnili. Oneskorene boli splnené tri úlohy v MV SR a štyri v rezorte MZ SR. Jednu úlohu ako gestor nesplnil rezort MV SR. Taktiež odporúčania Výboru CPT boli v zásade zo strany kontrolovaných ministerstiev rozpracované na vlastné podmienky. Tieto sú z vecného a časového hľadiska splnené, resp. sa plnia priebežne, až na nesplnené tri odporúčania, týkajúce sa MV SR a jedno odporúčanie pre MS SR.

V rámci prerokovania výsledných materiálov z kontroly sa uložilo kontrolovaným subjektom prijať opatrenia na odstránenie zistených nedostatkov. Z úrovne vlády sa odporúča prijať úlohy v rámci uznesenia vlády tak, ako sú obsiahnuté v jeho návrhu.

Bratislava  august  2002